Frances Okeke

Frances Chinwendu Theodora Okeke jẹ́ òṣèrébìnrin, ònkọ̀tàn, àti olùgbéré-jáde ọmọ orílẹ̀-èdè Nàìjíríà. Ó bẹ̀rẹ̀ iṣẹ́ òṣèré rẹ̀ ní ọdún 2011, ó sì ti ṣe bẹ́ẹ̀ kópa nínu àwọn fíìmù bíi B for Boy, Nduka, Idemuza, àti Jenifa's Diary. Òun ní ó kọ ìtàn Quagmire, Unbroken, Story Story, àti Hellcat . Ó tí jáwé olúborí ní ẹ̀mejì ọ̀tọ̀ọ̀tọ̀ níbi ìdíje Homevida Screenwriting Competition.

Ó jẹ́ elédè púpọ̀ tó sì n sọ èdè Gẹ̀ẹ́sì, Ígbò, píjìnì ti Nàìjíríà, èdè Faransé, Jẹ́mánì, àti èdè Túrkì.

 Ìbẹ̀rẹ̀ ayẹ́ rẹ̀ 
Wọ́n bí Frances Chinwendu Theodora Okeke ní agbègbè Uruakpan, Ìpínlẹ̀ Cross River, ṣùgbọ́n ó jẹ́ ọmọ bíbí Ìpínlẹ̀ Ímò. Ó dàgbà ní ìlú Èkó.

 Ètò ẹ̀kọ́ rẹ̀ 
Ó lọ́ sí ilé-ìwé Marist Comprehensive Academy ní Ìpínlẹ̀ Ábíá fún àwọn ètò-ẹ̀kọ́ alákọ̀ọ́bẹ̀rẹ̀ rẹ̀. Ní ọdún 2006, ó lọ sí FlorinTech Computer Institute níbi tí ó ti gba oyè nínu ìmọ̀ Systems Engineering. Ní ọdún 2011, ó tún gba oyè nínu ìmọ̀ èdè Faransé láti ilé-ẹ̀kọ́ gíga Yunifásítì ìlú Benin. Ní ọdún 2012, ó tún lọ sí ilé-ẹ̀kọ́ Centre for Excellence in Film and Media Studies lábẹ́ àmójútó Amaka Igwe níbi tí ó tún ti gba oyè nínu kíkọ ìtàn-eré. Ní ọdún 2017 bákan náà, ó tún lọ sí ilé-ẹ̀kọ́ gíga Pan-Atlantic University níbi tí ó ti gba oyè míràn nínu ìmọ̀ ìtàn-eré kíkọ

Ó n kẹ́kọ̀ọ́ lọ́wọ́lọ́wọ́ fún oyè gíga nínu ìmọ̀ ìsàkóso òwò ní ilé-ẹ̀kọ́ gíga Eastern Mediterranean University tí ó wà ní orílẹ̀-èdè Cyprus .

Ó tún ti kópa níbi ìdánilẹ́kọ̀ọ́ kan lábẹ́ àmójútó Nick Monu, bẹ́ẹ̀ ló sì tún ti kọ́ ẹ̀kọ́ ìtàn-eré kíkọ lábẹ Dapo Oshiyemi tí ó n ṣiṣẹ́ ní ilé-iṣẹ́ fíìmù Talking Drum Entertainment (UK)

 Àwọn àmì-ẹ̀yẹ rẹ̀ 
ỌdúnAyẹyẹẸ̀yẹÈsì2012Homevida Short Screenplay CompetitionDream PoeticGbàá2013Homevida Short Screenplay CompetitionThe Aviation ManGbàá2014In Short Film FestivalB-ve (Best Child Act Category)Gbàá

 Àwọn ìtọ́kasí 

 Àwọn ìtakùn Ìjásóde 



Ẹ̀ka:Àwọn ènìyàn alààyè
Ẹ̀ka:Àwọn òṣeré ará Nàìjíríà
Ẹ̀ka:Ọdún ọjọ́ìbí kòsí (àwọn ènìyàn alààyè)